‘கங்கா’ படத்தில் மேஜர் சுந்தர்ராஜனுக்கும் ஜெய்சங்கருக்கும் நடக்கும் சண்டைதான் ஆரம்பக் காட்சியாக இருக்கும். குதிரை லாயத்தில் நடக்கும் அந்தச் சண்டையில், இருவரும் குதிரைகளின் காலடியில் எல்லாம் விழுந்து புரண்டு சண்டையிடுவார்கள். சுந்தர்ராஜன் வில்லன் என்று பார்த்தால், சண்டையின் முடிவில் அவர் ஜெய்சங்கரின் அப்பா; தன் மகனுக்குச் சண்டைப் பயிற்சி அளிக்கிறார் என்பது புரியும். ‘அட!’ என்று அங்கே நிமிர்ந்து உட்கார்ந்தவன், படம் முடியும் மட்டும் சீட்டின் நுனியில் உட்கார்ந்தேதான் பார்த்தேன்.